**Hogyan maradjunk meg Isten jelenlétében?**

Dávid azt mondja az írásokban, hogy a szemeim folyamatosan Rajtad vannak. A szemeim kifejezés a figyelemre utal. Bármi, amire a figyelmedet fordítod, arra nézel. Bármi, amire nézel, annak adod a figyelmedet, ez az első pont.
De az is igaz, hogy amire nézel, abból részesülsz. Például, látod ezt a képernyőt magad előtt, és ahogyan a figyelmedet a kijelzőre fordítod, befogadod az abból jövő információt. A kép belemegy a szemeidbe, képes vagy felismerni, hogy mit látsz, az alapján, hogy részesülsz abban az információban, amire a figyelmedet fordítod, ez a második pont.
A harmadok pont pedig ez: Nem azt mondja, hogy a szemeim folyamatosan a te dolgaidon vannak, a te népeden, az egyházon, a problémáimon, a pénzen, azon, amire szükségem van. Azt mondja, hogy a szemeim folyamatosan Rajtad vannak. Szóval, Dávid megmutatja nekünk, hogy ha abból részesülsz, amire a figyelmedet fordítod, akkor ezért annyira fontos az Urat nézni. Mert amikor Rá nézel, akkor befogadod Őt. Amikor a képre nézel, a kép beléd kerül. Ezért van az életed a nézésedben. Mert amikor Istenre nézel, befogadod Őt. "A szemeim folyamatosan Rajtad vannak."
Szóval, az oka annak, hogy sok emberből hiányzik az élet az az, hogy a figyelmük valami máson van. A figyelmük ezen vagy azon van. Minden figyelem, amit nem az Úr személyére fordítunk, képtelen arra, hogy életet adjon nekünk. Mert az élet az Ő személyében van. Az ÚR személye az Ő jelenlétét és hangját jelenti. A szemeinket folyamatosan az Úrra fordítani azt jelenti, hogy a figyelmünket az Ő jelenlétére fordítjuk. És amikor figyelmünket a jelenlétére fordítjuk, akkor befogadjuk a jelenlétét. Amikor figyelmünket a hangjára fordítjuk, akkor befogadjuk az Ő hangját. És noha jelenlétéről és hangjáról sokat lehetne még beszélni, a lényeg, hogy az Úr személyét ebben a két dologban azonosíthatjuk: jelenléte és hangja. A szemeim, a figyelmem a Te jelenléteden és a hangodon van, mivel a Te személyeden van. És Dávid végül azt mondja, hogy folyamatosan. Az, hogy folyamatosan, két dolgot jelenthet. Az első, hogy állandóan, vég nélkül, örökké tartóan, megszakítás nélkül, egy odaszegezett tekintet, amin keresztül fogadod az Ő személyét. De azt is jelenti, hogy amikor észreveszed, hogy a figyelmed nem Őrajta van, akkor visszafordítod Rá. Még most is, ha azt érzed a szívedben, hogy a figyelmed lekerült az Úrról, akkor szimplán csak fordítsd felé. Uram, neked adom a figyelmemet, visszafordítom a figyelmem a velem lévő jelenlétedre. Visszafordítom a szívem és hallgatlak Téged. Honnan tudod, hogy a figyelmed lekerült az Úrról? Semmi más nem képes arra, hogy életet adjon. Szóval, amikor úgy érzed, hogy hiányzik belőled az élet, akkor tudhatod, hogy a figyelmed lekerült az Úrról. Hogy néz ki, amikor híján vagyunk az életnek? Így néz ki: a szeretet hiánya, az öröm, a békesség, a jóságosság, a kedvesség, a hűség, a szelídség, az önuralom hiánya. Az Ő jelenlétének gyümölcsei. Szóval, ha elkezded magadban érezni ezeket a dolgokat, - velem elég gyakran megtörténik, - akkor folyamatosan néznem kell Őt, a célom, egy vég nélküli bámulása az Úrnak. Amikor észreveszem, hogy a nézésem félrement, visszafordítom. "Uram, neked adom a figyelmem, szükségem van rád." Azt gondolom, hogy ez a titka annak, hogy olyanná váljunk, mint Ő. Az, hogy Őbenne gyönyörködünk, Őrá nézünk, neki adjuk a figyelmünket. A szemeim ó Uram, folyamatosan rajtad vannak, mert szükségem van arra, hogy bennem legyen az, aki Te vagy, és ez csak úgy valósulhat meg, ha Rád nézek. Hadd imádkozzak érted. *„Uram kérlek, hogy ha van olyan, aki ezt nézi és tudja, hogy a nézése, a figyelme félrement, imádkozom most, hogy kegyelem által, pihenés által és egy lágy vonzás által a nézésük visszakerüljön rád. Uram imádkozom, hogy rombolj le minden akadályt az elmékben, minden gondolkodásmódot, amik ellened irányulnak, és másfelé fordítják a figyelmünket, és Uram éleszd fel bennünk azt, hogy a Te arcodon legeltessük szemünket és fedd fel azokat a dolgokat, amik átvették a helyedet. Jézus nevében, Ámen, Isten áldjon.”*